Air Transati lend 236
Air Transati lend 236 oli Torontost (Kanada) Lissaboni (Portugal) suundunud Airbus A330 reis 24. augustil 2001. Lennuki kütus lõppes enne sihtkohta jõudmist maapealse tehnilise hoolduse (mootori vahetamine) käigus tehtud veast põhjustatud lekke tõttu. Kapten Robert Piché (48) ja teine piloot Dirk de Jager (28) suutsid seiskunud mootoritega lennuki planeerides maandada ning 306 pardalviibinut (293 reisijat, 13 (meeskonnaliiget) pääsesid eluga. Õnnetuse põhjusi analüüsides peeti küsitavaks meeskonna tegutsemist esimese kütusepaagi tühjenemise järel.